**Metu konkursa**

**“Pirmskolas izglītības iestādes jaunbūve Nameja ielā 30, Jelgavā”
Identifikācijas Nr. JPD2018/96/MK**

**NOLIKUMS**

1. **Iepirkuma identifikācijas numurs, pasūtītājs**
	1. Iepirkuma identifikācijas numurs: JPD2018/96/MK
	2. Pasūtītājs: Jelgavas pilsētas dome (turpmāk – pasūtītājs), adrese: Lielā iela 11, Jelgava, LV – 3001, e-pasts : dome@dome.jelgava.lv
	3. Iepirkuma procedūra – metu konkurss „Pirmskolas izglītības iestādes jaunbūve, Nameja ielā 30, Jelgavā” (turpmāk – metu konkurss), saskaņā ar Publisko iepirkumu likuma 8.panta otrās daļas un Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 3.nodaļas nosacījumiem, ievērojot metu konkursa nolikumu (turpmāk – Nolikums).
2. **Iepirkuma priekšmeta apraksts un mērķis**
	1. **Metu konkursa priekšmets** ir būvprojekta mets (turpmāk – mets) Pirmskolas izglītības iestādes jaunbūvei, kas nodrošina moderna, arhitektoniski augstvērtīga, tehnoloģiski inovatīva, energoefektīva un funkcionāli piemērota objekta izveidošanu zemes gabalā Nameja ielā 30, Jelgavā, atbilstoši pasūtītāja izstrādātajam objekta projektēšanas uzdevumam (*2.pielikums “Tehniskās specifikācija (projektēšanas uzdevums)”*).
	2. CPV kods: **71221000-3** (Ēku arhitektūras pakalpojumi.)
	3. **Metu konkursa mērķis** – iegūt iespējami labākos priekšlikumus, ko varētu ņemt par pamatu pirmskolas izglītības iestādes būvprojekta izstrādei, nodrošinot objekta funkcijai un projekta budžetam atbilstošu arhitektonisko un funkcionālo risinājumu, paredzot energoefektivitātes pasākumus, kvalitatīvu, objekta funkcijai atbilstošu, nepieciešamo labiekārtojumu, sporta un atpūtas zonu izveidošanu teritorijā, kā arī risinot gājēju un transporta organizāciju.
	4. Finansējuma avots – pasūtītāja līdzekļi.
3. **Žūrijas komisija**:
	1. Metu konkursa piedāvājumu profesionālo novērtēšanu veic ar Jelgavas pilsētas pašvaldības izpilddirektores 2018.gada 30.jūlija rīkojumu Nr. 214 izveidotā metu konkursa žūrijas komisija, turpmāk – žūrijas komisija.
	2. Žūrijas komisijas sastāvs:
		1. komisijas priekšsēdētāja – Rita Vectirāne, Jelgavas pilsētas domes priekšsēdētāja vietniece;
		2. komisijas priekšsēdētājas vietniece – Gunita Osīte, Jelgavas pilsētas pašvaldības Attīstības un pilsētplānošanas pārvaldes vadītāja;
		3. komisijas locekle – Inita Dzalbe, Jelgavas pilsētas pašvaldības Būvvaldes vadītāja – galvenā arhitekte;
		4. komisijas locekle – Zeltīte Bīmane, Jelgavas pilsētas pašvaldības Būvvaldes vadītāja – galvenā arhitekta vietniece, Arhitektūras un pilsētvides sektora vadītāja;
		5. komisijas loceklis – Andrejs Lomakins, Jelgavas pilsētas pašvaldības Būvvaldes Arhitektūras un pilsētvides sektora ainavu arhitekts;
		6. komisijas loceklis – Vilis Ļevčenoks, Jelgavas pilsētas pašvaldības Attīstības un pilsētplānošanas pārvaldes galvenais speciālists projektu īstenošanas jautājumos;
		7. komisijas locekle – Sarmīte Joma, Jelgavas pilsētas pašvaldības iestādes “Jelgavas izglītības pārvalde” vadītājas vietniece;
		8. komisijas loceklis – Māris Mielavs, Jelgavas pilsētas pašvaldības iestādes “Pilsētsaimniecība” vadītājs.
	3. Žūrijas komisijas atbildīgā sekretāre – Iveta Hofmarka, Jelgavas pilsētas pašvaldības Iepirkumu pārvaldes vadītājas vietniece. Atbildīgais sekretārs organizē metu konkursa norisi, t.sk. žūrijas komisijas darbu, un atbild par iesniegto metu un dalībnieku devīžu anonimitāti līdz metu vērtēšanas beigām.
	4. Metu piedāvājumu vērtēšanā žūrijas komisija papildus var pieaicināt un ņemt vērā citu profesionālu ekspertu viedokļus. Eksperti nepiedalās lēmumu pieņemšanā par godalgu sadalījumu.
4. **Dalībnieks**
	1. Metu konkursa dalībnieks – Latvijas Republikā vai ārvalstī reģistrēta juridiska vai fiziska persona – speciālists/ti, kas ir akreditētu institūciju sertificēti speciālisti projektēšanas jomā vai juridisku personu gadījumā jābūt reģistrētam Latvijas Republikas Būvkomersantu reģistrā ar reģistrētu darbību projektēšanas jomā Latvijā vai kompetentā iestādē tās mītnes valstī, kā arī šādu personu apvienība jebkurā to kombinācijā.
	2. Metu konkursa uzvarētājam pirms līguma slēgšanas par būvprojekta izstrādi jānodrošina nepieciešamo speciālistu iesaiste būvprojekta izstrādē, saskaņā ar Latvijas Republikas normatīvo aktu prasībām.
5. **Meta piedāvājumam un devīzei noteiktās noformējuma un iesniegšanas prasības**:
	1. **Meta piedāvājumā dokumenti ir no trīs atsevišķām daļām**:
		1. **Mets**, kas sastāv no 3 sadaļām:
			1. 1.sadaļa – ***jaunbūves un teritorijas attīstības priekšlikuma grafiskā daļa, vizualizācijas materiāli***, saskaņā ar nolikuma *2.pielikuma “Tehniskās specifikācija (projektēšanas uzdevums)”* 4.1.punktā noteiktajām prasībām, kā arī Meta grafiskā daļa noformējama uz stingrām (eksponēšanai piemērotām) planšetēm, norādot autora iecerēto planšetu izvietojuma shēmu; Mets papildus iesniedzams papīra formātā, noformēts A3 formāta sējumā 1 (vienā) eksemplārā, kā arī elektroniskajā datu nesējā (CD-R, DVD, zibatmiņa), kurā visu A 1 formāta planšetu attēlu faili un A3 faili saglabāti PDF (Adobe Portable Document Format) formātā. Ēkas energoefektivitātes risinājumu skices nepieciešams iesniegt vienīgi PDF formātā elektroniskajā datu nesējā.
			2. 2.sadaļa– ***projektēšanas attīstības priekšlikuma skaidrojošais apraksts***, saskaņā ar nolikuma *2.pielikuma “Tehniskās specifikācija (projektēšanas uzdevums)”*4.2.punktā noteiktajām prasībām, kā arī skaidrojošais apraksts noformējams uz planšetes. Meta skaidrojošais apraksts papildus iekļaujams nolikuma 5.1.1.1.apakšpunktā norādītajā A3 formāta sējumā un elektroniskajā datu nesējā, kurā faili saglabāti PDF formātā.
			3. 3.sadaļa– ***plānotās izmaksas[[1]](#footnote-1) un būvprojekta izstrādes termiņš***, saskaņā ar nolikuma *2.pielikuma “Tehniskās specifikācija (projektēšanas uzdevums)”* 4.3.punktā noteikto.
		2. **Meta devīze:**
			1. lai nodrošinātu dalībnieku anonimitāti, metus un tiem pievienotos dokumentus iesniedz slēgtā veidā, apzīmētus ar devīzi;
			2. ar devīzi saprot burtu vai vārdu kopu (*piemēram, ABupe*), kas neidentificē dalībnieku un ko lieto anonimitātes nodrošināšanai;
			3. “Devīzes atšifrējums” – satur informāciju par attiecīgā meta autoru vai autoriem, sagatavo saskaņā ar nolikuma *1.pielikuma “Devīzes atšifrējums”* prasībām.
		3. **Kvalifikācijas dokumenti:** saskaņā ar nolikuma *4.pielikuma* *“Dalībnieku kvalifikācijas prasības un iesniedzamie dokumenti”* prasībām.
	2. Metu konkursam dokumenti jāiesniedz latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild dalībnieks.
	3. Dokumenti un to atvasinājumi jānoformē un to pareizība jāapliecina saskaņā ar normatīvo aktu prasībām. Dalībnieks ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai dalībnieks uzrāda dokumenta oriģinālu vai iesniedz apliecinātu dokumenta kopiju.
	4. Dalībnieks meta piedāvājuma **katras atsevišķās daļas dokumentus**: metu, devīzes atšifrējumu un kvalifikācijas dokumentus, **iesniedz atsevišķā slēgtā aploksnē vai iepakojumā** un atbilstoši tās saturam uz iesaiņojuma norāda:
		1. **meta dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi „Mets”,
		2. **devīzes dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi „Devīzes atšifrējums”,
		3. **kvalifikācijas dokumentiem** – pasūtītāja nosaukumu un adresi, metu konkursa nosaukumu, identifikācijas numuru, dalībnieka izvēlēto devīzi un norādi “Kvalifikācijas dokumenti”.
	5. Piedāvājuma aploksnei vai iepakojumam jābūt droši slēgtam, uz tā nedrīkst būt nekādi apzīmējumi, logotipi vai citi marķējumi, kas jebkādā veidā varētu identificēt dalībnieku. Ja uz iesniegtajām slēgtajām aploksnēm ir konstatējami šādi marķējumi, tās neatvērtas atdod atpakaļ iesniedzējam.
	6. Visas 5.4.apakšpunktā norādītās piedāvājuma daļu aploksnes vai iepakojumi jāievieto vienā kopējā, slēgtā aploksnē vai cita veida slēgtā, necaurspīdīgā iepakojumā, kas apzīmēts ar devīzi, norādot pasūtītāja nosaukumu un adresi:

|  |
| --- |
| Jelgavas pilsētas pašvaldībaiLielā iela 11, Jelgava, LV-3001piedāvājums metu konkursam**“Pirmskolas izglītības iestādes jaunbūve Nameja ielā 30, Jelgavā”**identifikācijas Nr. JPD2018/96/MK**UZ APLOKSNES NEDRĪKST NORĀDĪT META AUTORU** |

* 1. Visus izdevumus, kas saistīti ar piedāvājuma sagatavošanu un iesniegšanu Metu konkursam, tai skaitā nodrošinot piedāvājuma piegādāšanas un iesniegšanas drošību, dalībnieks veic par saviem līdzekļiem. Pasūtītājs nesedz un nekompensē dalībnieka izdevumus neatkarīgi no Metu konkursa norises un rezultāta.
	2. Metu konkursā viens dalībnieks var iesniegt tikai vienu piedāvājuma variantu.
1. **Piedāvājuma iesniegšanas vieta, termiņš un kārtība:**
	1. Meta piedāvājums jāiesniedz nolikuma 6.2.apakšpunktā norādītajā vietā **līdz 2018.gada 30.oktobrim plkst.12.00.**
	2. **Piedāvājums jāiesniedz** Jelgavas pilsētas domes Klientu apkalpošanas centrā, Lielā ielā 11, Jelgavā, LV-3001, 131.kabinetā, darbdienās: pirmdienās no plkst. 8.00 līdz 19.00, otrdienās, trešdienās un ceturtdienās no plkst. 8.00 līdz 17.00 (pusdienas pārtraukums no plkst.12.00 līdz 13.00), piektdienās no plkst. 8.00 līdz 14.30 (pusdienas pārtraukums no plkst.12.00 līdz 12.30).
	3. Saņemot piedāvājumu, atbildīgais sekretārs reģistrē piedāvājuma iesniedzēja kontaktpersonu un piedāvājumus to iesniegšanas secībā, norādot saņemšanas datumu, laiku un devīzi, kā arī, ja kontaktpersona pieprasa, izsniedz tai apliecinājumu par piedāvājuma saņemšanu. Atbildīgais sekretārs nodrošina piedāvājumu glabāšanu.
	4. Uz piedāvājuma kopējā iesaiņojuma tiek izdarīta atzīme, kurā norādīts saņemšanas datums un laiks.
	5. Piedāvājumu, kas netiks iesniegts Metu konkursa dokumentos noteiktajā kārtībā vai iesniegts pēc piedāvājumu iesniegšanas termiņa beigām (noteikts nolikuma 6.1.apakšpunktā), nepieņems.
2. **Metu konkursa dokumentācija un informācijas apmaiņa:**
	1. Metu konkursa dokumentācija ir publicēta Jelgavas pilsētas pašvaldības mājas lapā internetā <http://www.jelgava.lv/pasvaldiba/iepirkumi/> sadaļā “Aktīvie iepirkumi” pie attiecīgās iepirkuma procedūras.
	2. Kontaktpersona ir žūrijas komisijas atbildīgā sekretāre: Iveta Hofmarka, e-pasts Iveta.Hofmarka@dome.jelgava.lv, tālrunis 63005517, fakss 63005511
	3. Ieinteresētā persona uzdot jautājumus vai pieprasīt papildu informāciju var **līdz 2018.gada 12.oktobrim (ieskaitot)**, sūtot pa pastu uz nolikuma 1.2.apakšpunktā norādīto adresi (*ar norādi konkrētajam Metu konkursam*), vai uz kontaktpersonas norādīto e-pastu vai faksu.
	4. Ja ieinteresētā persona ir laikus pieprasījusi papildu informāciju (ne vēlāk kā 7.3.apakšpunktā noteiktajā termiņā) par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms metu piedāvājumu iesniegšanas termiņa beigām. Atbildīgais sekretārs nosūta atbildes visām personām, kas uzdevušas jautājumus un nodrošina to publicēšanu Pasūtītāja mājas lapā internetā pie Metu konkursa.
	5. Informācijas apmaiņa Metu konkursa ietvaros notiek latviešu valodā.
	6. Nolikuma papildinājumi un atbildes uz ieinteresētās personas jautājumiem par Metu konkursu tiek publicētas Pasūtītāja mājas lapā internetā <http://www.jelgava.lv/pasvaldiba/iepirkumi/> sadaļā “Aktīvie iepirkumi” pie attiecīgās iepirkuma procedūras. Personas pienākums ir pastāvīgi sekot publicētajai informācijai par Metu konkursu un iekļaut to savā piedāvājumā. Tiek uzskatīts, ka ieinteresētā persona papildus informāciju ir saņēmusi brīdī, kad tā publicēta minētajā pasūtītāja mājaslapā interneta vietnē.
3. **Metu vērtēšana un kritēriji**
	1. Žūrijas komisija vērtē iesniegtos metus slēgtās sēdēs atbilstoši metu konkursa nolikumā noteiktajām prasībām un vērtēšanas kritērijiem, un ievēro anonimitāti līdz lēmuma pieņemšanai.
	2. Pēc piedāvājumu iesniegšanas termiņa beigām žūrijas komisija atver iesniegtos Dalībnieku piedāvājumus, atverot iepakojumus, kas marķēti ar norādi **„Mets”**. Iepakojumi, kas marķēti ar norādi **„Devīzes atšifrējums”** un norādi **„Kvalifikācijas dokumenti”**, paliek neatvērti līdz devīžu atvēršanas sanāksmei.
	3. Ja žūrijas komisija konstatē uz meta vai tam pievienotajiem materiāliem marķējumus, kas jebkādā veidā varētu identificēt dalībnieku, tā izslēdz metu no turpmākās vērtēšanas, norādot to žūrijas komisijas atzinumā.
	4. Katrs žūrijas komisijas loceklis individuāli vērtē iesniegtos metus saskaņā ar Metu konkursa nolikuma *3.pielikumā “Metu vērtēšanas kritēriji”* ietvertajiem kritērijiem, piešķirot punktus skaitliskā vērtībā atsevišķi par katra kritērija izpildi un summē katram metam iegūtos punktus.
	5. Pamatojoties uz žūrijas komisijas locekļu individuālajiem vērtējumiem, tiek aprēķināts vidējais aritmētiskais vērtējums katram metam, sasummējot katra žūrijas komisijas locekļa metam piešķirto iegūto kopējo punktu skaitu un izdalot tos ar žūrijas komisijas locekļu skaitu. Iegūtais skaitlis tiek noapaļots līdz diviem cipariem aiz komata. Žūrijas komisija lēmumu par metu kopējo vērtējumu pieņem, ņemot vērā katra komisijas locekļa individuālo vērtējumu, slēgtā sēdē atklāti balsojot par katru metu*.*
	6. Žūrijas komisija apkopo vērtējuma rezultātus un nosaka 3 (trīs) konkursa godalgojamos dalībniekus, piešķirot attiecīgi pirmo, otro un trešo vietu un, piešķirot godalgas, atbilstoši nolikuma 9.punktā noteiktā dalījumā. Vērtēšanas rezultātā lielāko kopējo punktu skaitu ieguvušam metam piešķir augstāku godalgotu vietu (pirmo), nākamajam metam ar zemāku punktu skaitu piešķir nākamo zemāku godalgoto vietu un tādā secībā līdz 3.vietai. Lēmumu par vērtēšanas rezultātiem (metu izvirzīšanu godalgošanai, godalgoto vietu sadalījumu, kā arī priekšlikumiem metu turpmākajai izmantošanai) žūrijas komisija pieņem ar balsu vairākumu. Ja balsu skaits sadalījies vienādi, izšķirošā ir žūrijas komisijas priekšsēdētāja balss. Žūrijas komisija ir lemttiesīga, ja tās sēdē piedalās ne mazāk kā divas trešdaļas komisijas locekļu. Ja žūrijas komisija nevienu metu neatzīst par īstenojamu, tā pirmo vietu nepiešķir.
	7. Žūrijas komisijai ir tiesības noraidīt jebkuru vai visus konkursa priekšlikumus (metus), vai nepiešķirt kādu no godalgām, ja iesniegtie priekšlikumi neatbilst izvirzītajiem kritērijiem, tajā skaitā, ja dalībnieka iesniegtā meta realizācijas kopējas izmaksas pārsniedz Pasūtītāja plānoto kopējo finansējumu meta realizācijai (objekta būvniecībai – skatīt 2.pielikuma “Tehniskā specifikācija” 3.6.1.apakšpunktu).
	8. Žūrijas komisija sagatavo žūrijas komisijas atzinumu, kurā iekļauj vismaz šādu informāciju: informāciju par vērtētajiem metiem; žūrijas komisijas vērtējumu par katru metu; katra žūrijas komisijas locekļa individuālo vērtējumu; ekspertu ziņojumus, ja tādi ir; lēmumu par godalgu sadalījumu; pasūtītājam adresētu ieteikumu par metu turpmāko izmantošanu.
4. **Godalgas un to izmaksāšanas kārtība**
	1. Godalgu fonds ir 10 000,00 *euro* (desmit tūkstoši *euro* 00 centi), kas sadalīts šādi:
		1. pirmās vietas godalga – 5 000,00 *euro*;
		2. otrās vietas godalga – 3 000,00 *euro*;
		3. trešās vietas godalga – 2 000,00 *euro*.
	2. Godalgās ir iekļauti visi nodokļi, par kuru nomaksu ir atbildīgi godalgu saņēmēji.
	3. Žūrijas komisija ir tiesīga nedalīt godalgas minētajā apmērā, bet sadalīt kopējo godalgu fondu labākajiem dalībniekiem attiecīgi vienādās daļās vai citādi pēc saviem ieskatiem. Par godalgu fonda sadalījuma izmaiņām žūrijas komisija sniedz pamatojumu, kas izriet no Metu konkursam iesniegto darbu specifikas.
	4. Godalgas izmaksā viena mēneša laikā no žūrijas komisijas galīgā lēmuma spēkā stāšanās dienas.
	5. Godalgas tiek pārskaitītas uz dalībnieka norādīto bankas norēķina kontu (*norādīts* *1.pielikumā “Devīzes atšifrējums”*).
	6. **Autortiesības**
		1. Godalgotie meti pāriet pasūtītāja īpašumā, ja metu konkursa noteikumos nav noteikts citādi. Dalībnieks saglabā personiskās autortiesības saskaņā ar Autortiesību likumu. Pasūtītājs patur tiesības izmantot godalgotos metus pēc vajadzības, grozījumus un papildinājumus saskaņojot ar meta autoru.
		2. Iesniedzot metu, Dalībnieks apliecina un garantē, ka iesniegtais mets ir Dalībnieka darbs, bet ja arī tā piesaistīto autoru darbs, tad Dalībnieks ir ieguvis visas nepieciešamās tiesības un atļaujas no visiem meta autoriem. Dalībnieks apņemas atbildēt un atlīdzināt Jelgavas pilsētas domei visus zaudējumus par jebkuriem autoru vai trešo personu prasījumiem saistībā ar Dalībnieka iesniegtā meta izmantošanu, ja tā izmantošana notiek saskaņā ar šo nolikumu.
		3. Dalībnieka autortiesības attiecībā uz līdzdalību meta turpmākajā izstrādē un meta turpmāko izmantošanu publikācijām presē, līdzdalību izstādēs ievēro saskaņā ar Autortiesību likumu.
		4. Metu konkursa dalībnieki, iesniedzot piedāvājumu, akceptē dalību metu izstādē, publicēšanu mājaslapā interneta vietnē www.jelgava.lv un citur pēc konkursa un konkursa materiālu publicēšanu bez papildus saskaņošanas.
5. **Devīžu atvēršana, lēmuma pieņemšana un rezultātu paziņošana**
	1. Lēmumu par Metu konkursa rezultātiem žūrijas komisija pieņem 30 (trīsdesmit) dienu laikā pēc piedāvājuma iesniegšanas termiņa beigām (norādīts nolikuma 6.1.apakšpunktā).
	2. Metu konkursa dalībnieku devīžu atšifrēšana notiks atklātā sanāksmē. Atbildīgais sekretārs visām kontaktpersonām, kas tika reģistrētas iesniedzot piedāvājumus, paziņo devīžu atšifrējumu atvēršanas sanāksmes vietu, datumu un laiku, nosūtot informāciju ne vēlāk kā piecas darbdienas pirms sanāksmes.
	3. Atbildīgais sekretārs reģistrē visas devīžu atšifrējumu atvēršanā klātesošās personas.
	4. Sanāksmē atbildīgais sekretārs nosauc uzvarētāju un godalgoto vietu ieguvēju devīzes, pēc tam viņš atver šo devīžu atšifrējumus un nosauc uzvarētāju un godalgoto vietu ieguvējus.
	5. Pēc devīžu atšifrējumu nosaukšanas žūrijas komisija pārbauda godalgoto vietu ieguvēju atbilstību nolikuma *4.pielikumā “**Dalībnieku kvalifikācijas prasības un iesniedzamie dokumenti”* noteiktajām prasībām.
	6. Ja kāds no godalgoto vietu ieguvējiem neatbilst nolikuma *4.pielikumā “Dalībnieku kvalifikācijas prasības un iesniedzamie dokumenti”* noteiktajām prasībām, žūrijas komisija ir tiesīga nepiešķirt godalgu šim dalībniekam un lemt par tās piešķiršanu nākamajam dalībniekam ar augstāko iegūto punktu skaitu.
	7. Pasūtītājs 3 (triju) darbdienu laikā pēc devīžu atšifrējumu atvēršanas sanāksmes vienlaikus informē visus metu konkursa dalībniekus par pieņemto lēmumu attiecībā ux metu konkursa rezultātiem, kā arī norāda termiņu, kādā dalībnieks var iesniegt iesniegumu Iepirkumu uzraudzības birojam.
	8. Atbildīgais sekretārs sagatavo metu konkursa ziņojumu, un pasūtītājs publicē to pircēja profilā piecu darbdienu laikā pēc devīžu atšifrējumu atvēršanas dienas.
	9. Pasūtītājs 10 (desmit) darbdienu laikā pēc paziņojuma par pieņemto lēmumu nosūtīšanas metu konkursa dalībniekiem iesniedz Iepirkumu uzraudzības biroja Publikāciju vadības sistēmā paziņojumu par metu konkursa rezultātiem.
	10. Metus, kas nav godalgoti, to autori var saņemt viena mēneša laikā pēc Metu konkursa rezultātu paziņošanas dalībniekiem, Jelgavas pilsētas pašvaldībā – iepriekš sazinoties ar atbildīgo sekretāru. Piedāvājumus, kas metu konkursā nav godalgoti, tiks izsniegti, uzrādot Dalībnieka iesniedzēja izsniegtu pilnvaru vai gadījumā, ja piedāvājumu vēlas saņemt pats iesniedzējs, jāuzrāda personu apliecinošs dokuments. Piedāvājuma izsniegšana fiksējama atsevišķā aktā, norādot datumu, devīzi un tā saņēmēja vārdu, uzvārdu, piedāvājuma saņemšanu apliecinot ar saņēmēja parakstu.
6. **Par godalgu ieguvēju tiesībām uz iepirkuma līguma slēgšanu:**
	1. Pēc Metu konkursa rezultātu paziņošanas, Pasūtītājs var lemt par sarunu procedūras rīkošanu ar Metu konkursa 1.godalgotās vietas ieguvēju (turpmāk – uzvarētājs) par Pirmskolas izglītības iestādes, Nameja ielā 30, Jelgavā, jaunbūves būvprojekta izstrādi un izstrādātā būvprojekta autoruzraudzības īstenošanas iespējamu uzsākšanu, piemērojot Publisko iepirkumu likuma 8.panta septītās daļas 8.punktā noteikto kārtību, iepriekš nepublicējot paziņojumu par līgumu.
	2. Gadījumā, ja tiks rīkota sarunu procedūra, to organizēs Pasūtītāja izveidota iepirkuma komisija, kura atbilstoši spēkā esošajiem normatīvajiem aktiem izstrādās sarunu procedūras nolikumu.
	3. Gadījumā, ja sarunu procedūras rezultātā netiek panākta līguma slēgšana ar Metu konkursa uzvarētāju, tad Pasūtītājs ir tiesīgs organizēt jaunu sarunu procedūru, uzaicinot uz sarunām citus Metu konkursa godalgoto vietu ieguvējus.
	4. Uz dalībnieku, kurš tiks aicināts piedalīties sarunu procedūrā (turpmāk – kandidāts), nedrīkst attiekties Publisko iepirkumu likuma 42. panta pirmajā daļā minētie pretendentu izslēgšanas nosacījumi.
	5. Gadījumā, ja uz sarunu procedūru uzaicinātais piegādātājs atbildīs Publisko iepirkumu likuma 42.panta panta pirmās daļas izslēgšanas noteikumiem vai neatbildīs citiem sarunu procedūras nosacījumiem, pasūtītājs ir tiesīgs uz sarunu procedūru uzaicināt metu konkursa nākamo dalībnieku ar lielāko punktu skaitu.
	6. Ja Pasūtītājs izvēlas nerīkot sarunu procedūru, tas ir tiesīgs brīvi noteikt citu kārtību būvprojekta izstrādes un autoruzraudzības īstenošanai, un Pasūtītājs negarantē godalgoto vietu ieguvējiem minēto darbu un pakalpojumu izpildes tiesību piešķiršanu.
7. **Nolikuma pielikumi, kas ir neatņemama nolikuma sastāvdaļa**

1.pielikums – Devīzes atšifrējums

2.pielikums – Tehniskā specifikācija (projektēšanas uzdevums)

3.pielikums – Metu vērtēšanas kritēriji

4.pielikums – Dalībnieku kvalifikācijas prasības un iesniedzamie dokumenti

5.pielikums – Teritorijas novietnes plāni

1. būvprojekta izstrāde; autoruzraudzība; būvniecības izmaksas [↑](#footnote-ref-1)